open-index/open-wikipedia-markdown huggingface dataset:
W. A. Ipatoff

**Vasili Alekseinpoika Ipatoff** (5. huhtikuuta 1865 Repola – 1. maaliskuuta 1942 Joensuu) oli Vienan Karjalasta kotoisin ollut Pohjois-Karjalassa vaikuttanut kauppias ja liikemies.

Vasili Ipatoff syntyi Vienan Karjalassa Repolan pitäjän Muujärven kylässä maanviljelijä ja kauppias Aleksei Ipatoffin poikana. Hän lähti jo 13-vuotiaana vuonna 1878 isänsä kanssa kulkukauppiaana kiertelemään Suomea. Aluksi Ipatoff kulki isänsä kanssa kulkukauppiaana Viipurin ympäristön pitäjissä, mutta tultuaan täysi-ikäiseksi hän asettui vakituisesti asumaan aluksi Antreaan, jonne hän perusti 1888 omalla nimellään ruoka- ja sekatavarakaupan. Hän muutti tämän kaupan 1892 Joensuuhun ja sitten 1893 Nurmekseen. Vuonna 1899 hän palasi Joensuuhun perustaen sinne kauppaliikkeen vuonna 1900. Tästä lähtien hänen Joensuuhun perustamansa toiminimi V. A. Ipatoff oli merkittävä tekijä Pohjois-Karjalan liike-elämässä. Vähitellen liike laajeni muuttuen myös tukkukaupaksi, jonka liikeyhteydet ulottuivat aina Venäjän-Karjalaan ja Pietariin saakka. 

Vuonna 1919 Ipatoffin liike muuttui Oy V. A. Ipatoff nimiseksi toiminimeksi, jolla oli toistakymmentä sivumyymälää maaseudulla muun muassa Enossa, Ilomantsissa, Polvijärvellä, Tuupovaarassa ja Viinijärvellä. Samana vuonna Ipatoff perusti myös Viipuriin *Repolan Tukku- ja Vähittäiskauppa Oy*:n ja oli sen suurimpana osakkaana sekä liikkeen johtajana liikkeen perustamisesta aina vuoteen 1924 saakka. Sen jälkeenkin Ipatoff toimi liikkeen hallintoneuvoston puheenjohtajana.

Ipatoff harjoitti myös laajaa turkiskauppaa sekä maalaistavaroiden välitystä. 1910-luvulla hän oli perustamassa Joensuuhun puunjalostustehdasta, joka kuitenkin ensimmäisen maailmansodan aikana joutui lopettamaan toimintansa. Lahden kaupungissa Ipatoffilla oli yhdessä puolisonsa kanssa omistuksessaan Orimattilan Villakutomo. Pohjois-Karjalassa Ipatoff omisti useita maatiloja. 

Vuonna 1912 Ipatoff rakennutti omalla kustannuksellaan kotikyläänsä Repolan Muujärvelle kansakoulun. Vuosina 1913–1916 hän teki suuria lahjoituksia tämän koulun köyhille oppilaille kouluruokalaa varten. Itäkarjalaisten kansannousun aikana hän teki sen hyväksi myös useita lahjoituksia ruokatavaroina ja vaatteina. Ipatoff toimi Joensuun kreikkalaiskatolisen kirkon isännöitsijänä  1899–1919 sekä 1924–1930 ja teki itse tai hankki muualta kirkolle huomattavia lahjoituksia. Ipatoff tuki taloudellisesti myös Joensuun suojeluskuntaa.

Vasili Ipatoffin veli oli Kajaanissa vaikuttanut kauppias Juhana Ipatti, vuoteen 1928 Ivan Ipatoff (1869–1936). 

## Lähteet
Sarabella Norlamo

**Sarabella Norlamo**(s. 2003) on suomalainen shakinpelaaja. Norlamon kansainvälinen ELO-luku on huhtikuussa 2025 1921. Korkeimmillaan se on ollut 2023 elokuussa 2020. Hän on voittanut yhden naisten SM-kullan vuonna 2021. ja saavuttanut viisi SM-pronssia vuosina 2017, 2018, 2019, 2022. ja 2023.  Seuratasolla hän edustaa Matinkylän Shakkikerhoa ja oli mukana saavuttamassa shakin SM-liigan hopeaa kaudella 2023–2024.
 Hän kuului Suomen joukkueeseen naisten shakkiolympislaisissa vuosina 2018 ja 2022 sekä naisten EM-joukkuekilpailuissa 2019. ja 2023. Hän osallistui naisten EM-kilpailuihin vuonna 2017 

## Lähteet
Sedryyliasetaatti

**Sedryyliasetaatti** (C17H28O2) on terpenoidijohdannaisiin ja estereihin kuuluva orgaaninen yhdiste. Yhdistettä voidaan käyttää ainesosana hajusteissa.

## Ominaisuudet, valmistus ja käyttö
Sedryyliasetaatti on huoneenlämpötilassa väritöntä tai valkoista kiteistä ainetta, jolla on havupuita muistuttava tuoksu. Tekninen tuote voi esiintyä myös värittömänä tai oranssina nesteenä. Sedryyliasetaatti ei käytännöllisesti katsoen liukene veteen, mutta liukenee esimerkiksi etanoliin.

Sedryyliasetaattia valmistetaan sedrolin ja etikkahappoanhydridin välisellä esteröintireaktiolla. Toinen tapa on sedreenin ja etikkahapon reaktio.

Sedryyliasetaattia käytetään hajusteissa tuomaan niihin havupuiden, erityisesti seetrien, tuoksua.

## Lähteet
Mona Kasten

**Mona Kasten** (s. 1992) on saksalainen kirjailija. Hän on kirjoittanut kolmiosaisen *Maxton Hall* -kirjasarjan, johon pohjautuu televisiosarja *[[Maxton Hall — The World Between Us]]*.

## Teoksia
### Maxton Hall
* 
* 
* 

## Lähteet

## Aiheesta muualla
* Mona Kastenin kotisivut
Anne Hyvärinen

**Anne Hyvärinen** (s. 1964) on suomalainen ympäristötieteilijä (FT), joka työskentelee Terveyden ja hyvinvoinnin laitoksella (THL) tutkimusprofessorina ja ympäristöterveysyksikön johtajanana. Hyvärinen johtaa sisäilmatutkimukseen erikoistunutta tutkimusryhmää. Ryhmä selvittelee muun muassa rakennusten mikrobiostoa ja sen terveysvaikutuksia sekä siivoustyön aiheuttamaa kemiallista ja mikrobiologista altistusta. Hyvärinen johtaa kymmenvuotista  Kansallinen sisäilma ja terveys -tutkimusohjelmaa (2018–).
 
Hyvärinen valmistui Kuopion yliopistossa luonnon- ja ympäristötieteiden tohtoriksi (FT 2002). Hänen englanninkielinen artikkeliväitöskirjatyönsä (2002) käsitteli rakennusten kosteusvaurioiden ympäristömittauksia ja biologista monitorointia. Teos oli otsikoitu *Characterizing moisture damaged buildings : environmental and biological monitoring*. Kuopion yliopiston mikrobiologisen ympäristöterveyden dosentiksi hänet nimitettiin vuonna 2006. Hän on ollut vierailevana tutkijana Arizonan ja Lundin yliopistoissa. Lisäksi hän on suorittanut johtamisen erikoistutkinnon Haaga-Helia-ammattikorkeakoulussa (2013). 

## Lähteet

## Aiheesta muualla
* Anne Hyvärinen. Finnish Institute for Health and Welfare  (researchgate.net)
* Anne Hyvärisen blogeja (thl.fi)
Elina Muurman

**Elina Muurman** (s. 6. tammikuuta 2002) on suomalainen pesäpalloilija. Muurman edustaa Ykköspesiksessä pelaavaa Lappeenrannan Pesä Ysejä. Hänen kasvattajaseuransa on Haminan Palloilijat. Hän pelaa sisäpelissä kotiuttajana ja ulkokentällä siepparina. 

Muurman on pelannut urallaan 65 Superpesiksen runkosarjan ottelua. Näissä otteluissa hän on lyönyt kolme kunnaria ja 56 tavallista juoksua, tuonut kymmenen juoksua ja kerännyt 166 kärkilyöntipistettä. Muurman on pelannut seitsemän Superpesiseksen pudotuspeliottelua, joissa hän lyönyt kolme juoksua ja kerännyt 26 kärkilyöntipistettä. Muurman on pelannut neljä Superpesiksen karsintaottelua. Näissä otteluissa hän on lyönyt yhden kunnarin ja kolme tavallista juoksua, tuonut kolme juoksua ja kerännyt 12 kärkilyöntipistettä. Uran tilastot päivitetty kauden 2025 jälkeen.

Elokuussa 2025 Muurman siirtyi Roihuvuoren Roihusta Ykköspesiksessä pelaavan Lappeenrannan Pesä Ysien riveihin 1+1 -vuotisella sopimuksella.

## Lähteet
Minka Vekkeli

**Minka Vekkeli** (s. 1. joulukuuta 1992) on suomalainen jalkapallotuomari Jyväskylästä. Hän on UEFA:n ensimmäisen kategorian naispuolinen erotuomari.

Minka Vekkeli aloitti 14-vuotiana alun perin avustavana erotuomarina ennen kuin keskittyi päätuomarin työhön 19-vuotiaana. Hän on ollut FIFA:n erotuomarilistalla vuodesta 2021, ja hän on toiminut kansainvälisissä jalkapallo-otteluissa. Vuoden 2023 alle 17-vuotiaiden EM-kisoissa Virossa Vekkeli tuomaroi kaksi lohkopeliä sekä Espanjan ja Ranskan välisen finaalin. Lisäksi Vekkeli ohjasi tai toimitti pelejä Naisten kansojen liigassa, Naisten Mestarien liigan karsinnoissa, Australian ja Uuden-Seelannin vuoden 2023 MM-kisojen Euroopan MM-karsinnoissa (kaksi peliä) sekä ystävyysotteluita. 
## Lähteet

## Aiheesta muualla
* Minka Vekkeli in der Datenbank von soccerway.com , **soccerway**
* Minka Vekkeli in der Datenbank von weltfussball.de , **weltfussbal**l
* Minka Vekkeli 'vedot' in der Datenbank von transfermarkt.com , **transfermarkt**
Emilia Mattila

**Emilia Mattila** (s. 11. tammikuuta 2003) on suomalainen pesäpalloilija. Mattila edustaa Superpesiksessä pelaavaa kasvattajaseuraansa Porin Pesäkarhuja. Hän on edustanut Superpesiksessä lainasopimuksella myös Helsingin Roihuttaria. Mattila on saavuttanut kaksi SM-kultaa kaudella 2021 ja kaudella 2023 ja yhden SM-pronssin kaudella 2020. Hän pelaa kotiuttajajokerina. 

Mattila on pelannut 43 Superpesiksen runkosarjan ottelua. Näissä otteluissa hän on lyönyt kaksi kunnaria ja 43 tavallista juoksua, tuonut neljä juoksua ja kerännyt 91 kärkilyöntipistettä. Mattila on pelannut seitsemän Superpesiksen ylempien pudotuspelien ottelua. Näissä otteluissa hän on lyönyt neljä tavallista juoksua ja kerännyt 15 kärkilyöntipistettä. Mattila on pelannut 15 Superpesiksen alempien pudotuspelien ottelua. Näissä otteluissa hän on lyönyt kolme kunnaria ja 45 tavallista juoksua, tuonut seitsemän jouksua ja kerännyt 72 kärkilyöntipistettä. Uran tilastot päivitetty kauden 2024 jälkeen.

## Lähteet
Bönnigheim

**Bönnigheim** on kaupunki Baden-Württembergin osavaltiossa lounaisessa Saksassa. Se sijaitsee Ludwigsburgin piirikunnan pohjoisosassa Stuttgartin suurkaupunkialueella. Etäisyys Stuttgartista on noin 30 kilometriä pohjoisluoteeseen.

## Historia
Varhaisin asiakirjamaininta Bönnigheimista on päivätty 16. helmikuuta 793. Bönnigheim sai kaupunkioikeudet 1284 ja sen ympärille rakennettiin 1&nbsp;150 metriä pitkä muuri, josta noin kolmasosa on säilynyt nykyaikaan. Huhtikuussa 1945 Bönnigheimin vanhaakaupunkia tuhosivat sekä Ranskan että Saksan joukot. Nykyisin Bönnigheimin keskusta sijaitsee vuonna 1984 valmistuneen suihkulähteen ympärillä.

Bönnigheimiin liitettiin 1970-luvun alussa tuolloin itsenäiset maalaiskunnat Hofen ja Hohenstein.

## Talous ja liikenne
Bönnigheimin yrityksiä on muun muassa tekstiilialan Amann & Söhne. Se perustettiin 1854. Lähin moottoritie on Bundesautobahn 81, joka kulkee runsaat kymmenen kilometriä kaupungin itäpuolitse. Lähin liittymä on Mundelsheimissa.

## Lähteet

## Aiheesta muualla
*Bönnigheim, Baden-Württemberg, Saksa — Sunrise, Sunset, and Daylength
Valtakunnanneuvosto (Itävalta)

**Valtakunnanneuvosto** () oli Itävallan kaksikamarinen parlamentti vuosina 1861–1918. Se edusti vuoteen 1867 koko Itävallan keisarikuntaa ja sen jälkeen Itävalta-Unkarin kaksoismonarkian itävaltalaista puoliskoa. Käytännössä se edusti myös vuosina 1861–1867 pelkästään Itävaltaa, koska unkarilaiset kieltäytyivät valitsemasta siihen edustajiaan.

Valtakunnanneuvoston ylempi kamari oli nimeltään herrainhuone (*Herrenhaus*) ja alempi oli edustajakamari (*Abgeordnetenhaus*). Lait oli hyväksyttävä molemmissa kamareissa. Vuoden 1907 vaaliuudistuksen jälkeen edustajakamariin kuului 516 edustajaa, jotka valittiin kuuden vuoden välein miesten yleiseen äänioikeuteen perustuvilla vaaleilla. Herrainhuoneeseen kuului ylimystön jäseniä asemansa perusteella sekä keisarin nimittämiä jäseniä. Vuonna 1911 herrainhuoneeseen kuului 284 jäsentä, ja se oli päätösvaltainen vähintään 40:n heistä ollessa paikalla.

Valtakunnanneuvosto kokoontui Wienin Ringstrassen varrelle vuonna 1884 valmistuneessa nykyisessä Itävallan parlamenttitalossa.

## Lähteet
Niittyviuhukki

**Niittyviuhukki** (*Zelotes latreillei*) on kivikkohämähäkkien heimoon kuuluva hämähäkkilaji.

Niittyviuhukkinaaraan pituus ilman jalkoja on 5,3–9,5 mm, koiras on pari milliä pienempi.

Niittyviuhukkia löytyy usein kivien ja puunpalojen alta, mutta sitä tavataan myös raivattaessa matalaa kasvillisuuta. Näyttää siltä, että se suosii avoimia alueita, kuten niittyjä ja nummia. Aurinkoisina päivinä hämähäkki nähdään toisinaan juoksentelemassa maan pinnalla.

## Lähteet
I Am... World Tour (kiertue)

**I Am... World Tour** oli yhdysvaltalaisen laulajan Beyoncén kolmas konserttikiertue. Se ulottui Eurooppaan, Pohjois-Amerikkaan, Afrikkaan, Aasiaan ja Australiaan. 

Kiertue tuki hänen kolmatta *[[I Am... Sasha Fierce]]* -albumiaan. 

## Kappalelista

# "Crazy in Love"
# "Naughty Girl"
# "Freakum Dress"
# "Get Me Bodied"
# "Smash Into You"
# "Ave Maria" / "Angel"
# "Broken-Hearted Girl"
# "If I Were a Boy" / "You Oughta Know"
# "Diva"
# "Radio"
# "Me, Myself and I"
# "Ego"
# "Hello"
# "Baby Boy / "You Don't Love Me (No, No, No)"
# "Irreplaceable"
# "Check on It"
# "Bootylicious" / "Bug a Boo" / "Jumpin', Jumpin'"
# "Upgrade U"
# "Video Phone"
# "Say My Name"
# "At Last"
# "Listen"
# "Single Ladies (Put a Ring on It)"
# "Halo"

## Kiertuepäivät

## Huomioita

## Lähteet
Eini Laakkonen

**Eini Ilmi Inkeri Laakkonen** (28. maaliskuuta 1923 Kuopio – 17. joulukuuta 2012) oli suomalainen ravintokemisti ja mikrobiologi, jota pidetään suomalaisen ravitsemustieteen uranuurtajana. Tieteellisen työnsä lisäksi hän kirjoitti aiheesta useita oppikirjoja.

Eini Laakkosen sukujuuret juontavat Varsinais-Suomen Nousiaisiin ja Pohjois-Savon Maaningalle. Hän syntyi Kuopiossa vaakamestari Juho Laakkosen ja
tämän kauppiaspuolison tyttäreksi. Hän tuli ylioppilaaksi
Kuopion yhteislyseosta 1941 ja valmistui vuonna 1949 kotieläinagronomiksi ja maa- ja metsätaloustieteiden kandidaatiksi. Hän työskenteli 1951–1960 Osuusteurastamoiden
Tutkimuslaitoksen laboranttina ja opiskeli samalla mikrobiologiaa. Lukuvuoden 1953–1954 hän opiskeli ASLA-Fulbright-stipendillä Yhdysvalloissa.

Seinäjoella toimineessa Osuusteurastamo Itikassa Laakkonen ryhtyi kehittämään lihanjalostusta ja haki muun muassa patentin uudenlaiselle lämpövalmistusmenetelmälle. Vuonna 1969 hän suoritti tohtorintutkinnon ravintokemiasta Cornellin yliopistossa. Saatuaan Yhdysvalloista perustan kansanterveysajattelulleen hän kirjoitti *Jokamiehen ravinto-oppaan* ja myi sitä itse kotoaan. Hän toimi Työterveyslaitoksen toimipaikkaruokailutoimikunnan sihteerinä ja kirjoitti samaan aikaan teostaan *Elintarvikehygienian ja -mikrobiologian alkeet*, jonka ammattikasvatushallitus hyväksyi
oppikirjaksi 1972. Keskiasteen opetuksessa käytetystä kirjasta on sittemmin otettu monia painoksia.

Vuonna 1972 Eini Laakkonen aloitti pitkän uransa Helsingin kaupungin sosiaali- ja terveysviraston ravitsemuspäällikkönä. Vuonna 1975 hänet nimitettiin myös Helsingin yliopiston eläinlääketieteellisen tiedekunnan dosentiksi ja lihateknologian vt. professoriksi. 

Vuonna 1975 Sanoma Osakeyhtiö julkaisi Laakkosen tietokirjan *Mitä syöt – sitä olet*. Kirjoitustyö jatkui vuonna 1976 ilmestyneellä *Ruokavaliokäsikirjalla*, jonka uudistetun painoksen kustansi Sairaalaliitto vuonna 1980 nimellä *Ruokavalio-opin perusteet*. Myöhemmin sitä laajennettiin useiden kirjoittajien
voimin kirjaksi *Ravitsemus ja ruokavaliot* (1992).

Laakkonen oli keskeinen hahmo siinä, että Kuopion yliopistoon saatiin ravitsemusopin koulutusohjelma, jonka professuuria hän hoiti sen alkuvaiheessa 1984–1986. Ravitsemusterapeutin tutkinto hyväksyttiin terveydenhuollon ammattipätevyydeksi 1994.

Suomen Kulttuurirahaston hallinnoima ja Eini Laakkosen lahjoitusvaroihin perustuva nimikkorahasto tukee erityisesti ravitsemushoidon käytännön tutkimusta ja kehittämistä.

## Lähteet
Katarina McAlester

**Katarina McAlester** (s. 12. lokakuuta 1965) on suomalainen koreografi ja tanssija. Hän sai Suomi-palkinnon vuonna 1999. Nykyisin hän työskentelee STEP-koulutuksessa opinto-ohjaajana.

## Koulutus ja ura
McAlester valmistui Teatterikorkeakoulun tanssitaiteen laitoksessa koreografiksi vuonna 1995. Hän on täydentänyt osaamistaan Pineapple Studios -koulussa sekä Lontoon Nykytaiteen oppilaitoksessa vuonna 1990, Englannissa vuonna 1994 ja New Yorkissa vuonna 1995. Vuonna 2017 hän valmistui Taideyliopiston taidekasvatuksen maisteriksi.  

Hän on lisäksi suorittanut opetushallinnon tutkinnon vuonna 2020 ja opiskellut Haaga-Helian ammattikorkeakoulussa opinto-ohjausta. Hän toimi useita vuosia Teatterikorkeakoulun tanssinopettajana ja sen ohella tanssipedagogiikan koulutusohjelman johtajana.  

McAlester on edustanut Suomea kansainvälisessä Bagnolet-koreografikilpailussa vuonna 1993 ja työskennellyt koreografina seuraavissa teattereissa:  Teatterikorkeakoulu ja Amsterdamin Teatterikorkeakoulu 1993; Kokkolan kaupunginteatteri 1994; Oulun kaupunginteatteri 1995 ja 1998; Helsingin kaupunginteatteri 1997; Jyväskylän Kaupunginteatteri; 2006, sekä Teatteri Vantaa.  

McAlester on ollut myös tanssijana useissa tanssiteoksissa, työskennellyt tanssinopettajana useissa eri oppilaitoksissa, ja saanut lukuisia apurahoja taiteelliseen työskentelyynsä. 

Hän on toiminut valtion Sirkus- ja tanssitaidetoimikunnan puheenjohtajana vuosina 2013-2014,  nykytanssifestivaali Täydenkuun tanssien taiteellisena johtajana vuosina 1999-2002, sekä JoJo - Oulun tanssin keskuksen taiteellisena johtajana vuodesta 2005 alkaen. Lisäksi hän on toiminut useissa tanssin ja esitystaiteen yhdistysten ja laitosten hallituksissa, ja työskennellyt esimerkiksi Järvenpään opiston esitystaiteiden suunnittelijana ja opettajana.  

## Koreografiat

* *Laivarakentajat*

* *Tulva*
* *Pyhän vitsauksen tanssi* (1994)
* *Iltarukoilijat I* (1995)
* *Peppi Pitkätossu (McAlester)* (1996)
* *Älä herätä mustalaisnaista* (1997)
* *Topi ja Taikasulka* (1998)
* *Kuunkutojat* (1999)
* *Terveisiä Pompeijista* (1999)
* *Pangaia* (2001)
* *Greenland* (2002)
* *Family Portraits* (2004)
* *Ennen yötä* (2005)
* *Nowhereland* (2003)
* *Leikkinä lumeen valtakunta* (2009)

## Lähteet

## Aiheesta muualla

* Anni Valtonen: Tanssilla menee nyt paremmin kuin kymmenen vuotta sitten Helsingin Sanomat, 5.10.2005
* ”Dance Theatre Hurjaruuth. Topi and the Magic Feather”. Finnish Dance in Focus. 1999.
* Minna Tawast. ”Katarina McAlester valmistautuu vastaamaan paineisiin”. TANSSI. 2/1998.
Errol Musk

**Errol Musk** (s. 1946 Pretoria) on eteläafrikkalainen liikemies. Hänet tunnetaan parhaiten Elon Muskin isänä. Hän on usein esiintynyt julkisuudessa ja ollut kiistojen tai kohujen aiheena.

Muskin vanhemmat olivat englantilaisperäinen Walter Henry James Musk ja Liverpoolista kotoisin ollut Cora Amelia Robinson. Musk kävi koulunsa Pretoria Boys High Schoolissa ja opiskeli sitten sähkömekaniikkaa Pretorian yliopistossa. Hän työskenteli sähkömekaniikan konsulttina ja osallistui kiinteistökehittämiseen. Musk osallistui 1980-luvulla merkittävästi Sambian smaragdikauppaan. Hän istui Pretorian kaupunginvaltuustossa apartheidia vastustaneen Progressive Partyn edustajana.

Muskin perhe-elämä on ollut laajan julkisen huomion kohteena. Hänen ensimmäinen vaimonsa oli kanadalainen Maye Musk. Tästä avioliitosta syntyivät lapset Elon, Kimbal ja Tosca. Pariskunta erosi vuonna 1979, ja Maye Musk syytti Errolia perheen sisäisestä kaltoinkohtelusta. Vuonna 1992 Errol Musk meni naimisiin Heide Bezuidenhoutin kanssa. Avioliitosta syntyivät tyttäret Alexandra ja Asha Rose. Bezuidenhoutilla oli aiemmasta avioliitostaan tytär Jana. Jana oli 4-vuotias Errol Muskin tullessa hänen isäpuolekseen. Vuosikymmeniä myöhemmin Musk aloitti suhteen tytärpuolensa kanssa. Tästä suhteesta syntyi kaksi lasta vuosina 2017 ja 2019.

Errol Muskin nettovarallisuuden arvo on arviolta 5 miljoonaa Yhdysvaltain dollaria (2025). Musk on saanut näkyvyyttä suorapuheisuudellaan haastatteluissa ja sosiaalisessa mediassa. Hän on esittänyt natalistisia näkemyksiä. Elon Musk on pitänyt isäänsä “loistavana insinöörinä“, mutta “kauheana ihmisenä“, joka poikansa mukaan on tehnyt lähes kaikki kuviteltavissa olevat rikokset. Errol Musk puolestaan on ollut sitä mieltä, että hänen poikansa on huono isä lapsilleen. Vuonna 2025 Errol Musk kertoi, että Vladimir Putinia on hänestä vaikea olla kunnioittamatta jos tätä tarkastellaan vain miehenä eikä kansainvälisen politiikan viitekehyksessä. Hän myös kertoi poikansa Elonin olevan asiasta samaa mieltä. Errol Muskin väitteen mukaan vain aika näyttää, kuka todellisuudessa aloitti Ukrainan sodan.

## Lähteet
Anu Castaneda

**Anu E. Castaneda** (s. 1981) on suomalainen psykologi (PsT), sosiaalipsykologi (VM) ja psykoterapeutti, joka työskentelee Terveyden ja hyvinvoinnin laitoksella (THL) tutkimusprofessorina. Hän on Maahanmuutto ja kulttuurinen moninaisuus -tutkimusryhmän johtaja. Hän on ollut myös tiedotusvälineiden haastateltavana maahanmuuttoa, kulttuurista moninaisuutta ja rasismia koskevan julkisen keskustelun yhteydessä.

Hän opiskeli psykologiksi Helsingin yliopistossa (PsM 2005) ja valmistui psykologian tohtoriksi samasta yliopistosta (PsT 2010). Hänen englanninkielinen väitöskirjatutkimuksensa oli muodoltaan artikkeliväitöskirja, joka oli otsikoitu *Cognitive functioning in young adults with depression, anxiety disorders, or burnout symptoms : findings from a population-based sample*. Hän on opiskellut Helsingin yliopistossa myös sosiaalipsykologiksi (VM 2016). Terveys- ja kliinisen psykologian dosentiksi hänet nimitettiin 2017 (Helsingin yliopisto). Samalta vuodelta on johtamisen erityisammattitutkinto (Omnia). Työ- ja organisaatiopsykologian erikoispsykologin ja työterveyspsykologin pätevyys (Tampereen yliopisto, 2023). Lisäksi hän on vaativan erityistason (VET) psykoterapeutti ja opiskellut monipuolisesti muita terapeuttista työtä tukevia taitoja.

## Lähteet

## Aiheesta muualla
* Mikaela & Thomas (2.9.2023) Tutkija: Rasismin kokemusta ei saa mitätöidä (haastetteluvideo, Yle Areena, 14 min) (yle.fi)
* Psykopodiaa podcast: 160. Rasismi meissä ja sen vaikutukset muissa. Vieraana Anu Castaneda. (ninalyytinen.fi)
Jukka Suviniemi

**Jukka Ilmari Suviniemi** (4. elokuuta 1927 Ypäjä - 16. kesäkuuta 2005) oli suomalainen upseeri, sotilasarvoltaan eversti.

Suviniemi toimi talvisodan aikana lähettinä Toijalan väestönsuojelukeskuksessa ja jatkosodan aikana Toijalan suojeluskunnan esikunnassa. Hän kirjoitti ylioppilaaksi Toijalan yhteiskoulusta 1947 ja suoritti varusmiespalveluksen 1947 Ilmavoimien viestipataljoonassa. Sen jälkeen hän opiskeli Kadettikoulussa kurssilla numero 31 vuosina 1948 ja 1949. Vuonna 1950 hän suoritti kranaatinheitinupseerikurssin ja 1957 kenttätykistön kapteenikurssin. 1959 hän opiskeli Sotakorkeakoulun Maasotalinjalla vuonna 1959.

Kadettikoulusta valmistuttuaan hän palveli opetusupseerina Jalkaväkirykmentti 5:ssa sekä Reserviupseerikoulussa ja tämän jälkeen opetusupseerina, linjanjohtajana ja adjutanttina Uudenmaan Jääkäripataljoonassa. Vuosina 1954-1957 hän toimi opetusupseerina ja adjutanttina Kadettikoulussa ja tämän jälkeen vuodesta 1959 toimistoupseerina Pääesikunnan jalkaväkitoimistossa. 1963 hän sai siirron taktiikan opettajaksi ja kadettikurssin johtajaksi Kadettikouluun. 1967 lähtien hän toimi pataljoonan upseerina Lapin Jääkäripataljoonassa ja vuodesta 1969 Reserviupseerikoulussa johtajan apulaisena.

Vuonna 1971 Suviniemi sai Uudenmaan Rakuunapataljoonan komentajuuden josta siirtyi 1975 Porin Prikaatin komentajaksi. Vuonna 1978 hän siirtyi vielä Taistelukoulun johtajaksi Tuusulaan ennen siirtyimistään reserviin 1980. 

## Ylennykset
* Vänrikki 1948
* Luutnantti 1950
* Yliluutnantti 1953
* Kapteeni 1956
* Majuri 1963
* Everstiluutnantti 1969
* Eversti 1974

## Lähteet
The Love Club EP

**The Love Club EP**, tunnettu myös nimellä *The Love Club*, on uusiseelantilaisen laulaja-lauluntekijä Lorden EP vuodelta 2012. EP:ltä julkaistiin singlenä kappale ”Royals”.

## Tuotanto ja julkaisu
*The Love Club EP* on Lorden ensimmäinen EP-levy. Alkuperäinen EP sisältää viisi kappaletta. Lorde sävelsi EP:n kappaleet uusiseelantilaisen lauluntekijän ja tuottajan Joel Littlen kanssa. Hän käytti säveltäjänä oikeaa nimeään Ella Yelich-O’Connor ja laulajana nimeä Lorde. Joel Little toimi EP:n tuottajana. EP on tyyliltään electronica- ja popmusiikkia.

Lorde julkaisi EP:n omakustanteena SoundCloud-palvelussa 21. lokakuuta 2012. Se oli kuunneltavissa ja ladattavissa ilmaiseksi. Lorde oli sen ilmestyessä 16-vuotias.

EP:stä, sen etenkin kappaleesta ”Royals”, tuli nopeasti suosittu Uudessa-Seelannissa. Levy-yhtiö Universal Musicin päätti julkaista sen kaupallisesti, kun sitä oli ladattu 60 000 kertaa. Universal Music julkaisi EP:n 8. maaliskuuta 2013. Syyskuussa 2013 EP:stä ilmestyi Yhdysvaltojen iTunesissa uusi versio, jossa kappale ”Royals” oli korvattu cover-versiolla The Replacements -yhtyeen kappaleella ”Swingin Party”. 

”Royals” esiintyy myös Lorden esikoisalbumilla *[[Pure Heroine]]*, joka julkaistiin syyskuussa samana vuonna. Muut EP:n kappaleet lisättiin myöhemmin albumin laajennetulle versiolle.

## Kaupallinen menestys
*The Love Club EP* nousi kakkossijalle Australian ja Uuden-Seelannin musiikkilistoilla. Se oli listoilla lisäksi Yhdysvalloissa ja Kanadassa. Se on myynyt platinaa Kanadassa ja moninkertaista platinaa Australiassa ja Uudessa-Seelannissa.

## Singlet
Kappale ”Royals” julkaistiin EP:n ainoana virallisena singlenä. Kappale oli myös ensimmäinen single Lorden esikoisalbumilta *[[Pure Heroine]]*, joka julkaistiin 30. syyskuuta 2013. Kappaleesta tuli kansainvälinen hitti. Se nousi listaykköseksi muun muassa Yhdysvalloissa ja Britanniassa. Suomessa se oli sijalla 8.

Kappale ”Bravado” julkaistiin lisäksi promosinglenä. Se oli saatavina digitaalisena latauksena iTunesissa. Kappaleesta tehty ”Fffrrannno Remix” -niminen remix. ”Bravado” nousi Uuden-Seelannin kotimaisten singlejen listan sijalle 5.

## Kappaleet

## Kokoonpano
* Lorde – laulu
* Joel Little – instrumentit, tuotanto, äänitys, miksaus
* Stuart Hawkes – masterointi

## Listasijoitukset

## Myyntipalkinnot

## Lähteet

## Aiheesta muualla
*''The Love Club EP'' AllMusic-sivustolla
*''The Love Club EP'' Discogs-sivustolla
Paige Metayer

**Paige Metayer** (s. 23. syyskuuta 2000 Irvine, Kalifornia) on yhdysvaltalainen jalkapalloilija, pelipaikaltaan keskikenttäpelaaja. Hän on pituudeltaan 178-senttimetrinen ja on edustanut vuodesta 2023 NWSL-sarjassa pelaavaa Washington Spiritiä. Metayer kerännyt huhtikuulle 2025 mennessä nimiinsä 44 sarjaottelua, joissa hän on iskenyt neljä maalia. Hän oli mukana voittamassa vuoden 2025 NWSL Challenge Cupia.

## Lähteet

## Aiheesta muualla
Tauno Sutela

**Tauno Antero Sutela** (30. marraskuuta 1920 Viipuri – 20. joulukuuta 1989) oli suomalainen upseeri, sotilasarvoltaan eversti. 

Sutela valmistui Kadettikoulun kurssilta numero 27 vuonna 1944 ja toimi sen jälkeen nuorempana upseerina Jalkaväkirykmentti 7:ssa ja Hämeen Rakuunarykmentissä. Vuonna 1946 hän toimi Armeijakunnan esikunnassa toimistoupseerina. Suoritettuaan kapteenikurssin 1948 hän siirtyi Hämeen Rakuunarykmentin esikuntapäälliköksi.
Vuosina 1953 ja 1954 hän toimi opetusupseerina Taistelukoulussa, 1957 toimistoupseerina 3. Divisioonan esikunnassa ja seuraavana vuonna opetusupseerina Kadettikoulussa. 1957 Sutela opiskeli Sotakorkeakoulun maasotalinjalla. 1963 Sutela nimitettiin Pääesikunnan koulutusosaston toimistopäälliköksi. 1967 hän määrättiin Hämeen Jääkäripataljoonan komentajaksi Parolaan. Sieltä hän siirtyi Säkylän Huovinrinteelle Porin Prikaatin komentajaksi vuonna 1970. Vuodesta 1974 hän toimi Haminassa Kadettikoulun johtajana ja siirtyi reserviin 1978.

Sutela kirjoitti vuonna 1986 yhdessä Antti Mikkolan kanssa Porin Prikaatin historiikin *Kunnia velvollisuus tahto - Porin Prikaatin historia 1626-1985*

Sutela on haudettu Helsingin Hietaniemen hautausmaalle sukuhautaan.

Tauno Sutelan kaksoisveli Mauno Antero Sutela palveli kapteenina jatkosodassa ja siirtyi sodan jälkeen reserviin. Kenraali Lauri Sutela ei ollut ainakaan läheistä sukua Tauno Sutelalle. 

## Ylennykset
* Vänrikki 1940
* Luutnantti 1942
* Kapteeni 1947
* Majuri 1958
* Everstiluutnantti 1963
* Eversti 1970

## Kunniamerkit
* Suomen Leijonan komentajamerkki
* 3. lk:n Vapaudenristi miekkojen kera
* 4. lk:n Vapaudenristi miekkojen kera
* Suomen Valkoisen Ruusun I lk:n ritariristi
* Talvi- ja jatkosodan muistomitalit
* Suomen Reserviupseeriliiton kultainen ansiomitali
* Karjalan risti
* 2. Divisioonan muistoristi
* Suomen liikuntakulttuurin ja urheilun hopeinen ansiomitali

## Lähteet
Sektorikki

**Sektorikki** eli **sektorihämähäkki** (*Hyptiotes paradoxus*) on pykäverkkohämähäkkien
heimoon kuuluva hämähäkkilaji.

Naaras on 5–6 mm pitkä, koiras vajaat 4 mm. Vartalo on pilkullinen, karvainen ja väriltään harmaanruskeasta punaruskeaan. Jalat ovat erittäin lyhyet ja tukevat. Sektorikkia tavataan koko Euroopassa, lähinnä havumetsissä.

Sektorikki kutoo sektorinmuotoisen verkon havujen varaan ja pitää itse sen yhdestä kulmasta kiinni. Kun hyönteinen osuu verkkoon, hämähäkki vuoroin kiristää vuoroin löysyttää verkkoa, kunnes hyönteinen on tukevasti kiinni seitissä.

## Lähteet
KiiiKiii

**KiiiKiii** (koreaksi 키키) on eteläkorealainen tyttöryhmä, jonka on perustanut Starship Entertainment. Ryhmään kuuluu viisi jäsentä: Leesol, Sui, Haum, Jiyu ja Kya. KiiiKiii debytoi maaliskuussa 2025 EP:llään *Uncut Gem. [https://kprofiles.com/kiiikiii-members-profile/]* 

10. helmikuuta Starship Entertainment ilmoitti uuden tyttöryhmän, KiiiKiiin debyytistä laatimalla ryhmälle sosiaalisen median käyttäjätilit. 12. helmikuuta kerrottiin debyytin olevan maaliskuun aikana. *Uncut Gem* julkaistiin 24. maaliskuuta. 

## Lähteet
*https://kprofiles.com/kiiikiii-members-profile/ (englanniksi)
Albanian pankki

**Albanian pankki** () on Albanian keskuspankki. Se painaa Albanian lekin ja ylläpitää maassa hintavakautta.

Albanian pankin asema on määritetty Albanian perustuslain artiklassa 161. Sen toimenkuva sekä suhteet valtion instituutioihin ja pankkijärjestelmään on määritetty erillisessä 27. joulukuuta 1997 päivätyssä laissa Albanian pankista. Albanian pankkia johtaa valvontaneuvosto, jonka puheenjohtajana toimii kuvernööri.

## Lähteet
Ashley Hatch

**Ashley Marie Hatch** (s. 25. toukokuuta 1995) on yhdysvaltalainen jalkapalloilija, pelipaikaltaan hyökkääjä. Hän on pituudeltaan 175-senttimetrinen ja on edustanut vuodesta 2018 NWSL-sarjassa pelaavaa Washington Spiritiä. Maajoukkuetasolla hän on edustanut vuodesta 2016 Yhdysvaltain naisten A-maajoukkuetta. Hän on pelannut maajoukkueessa huhtikuulle 2025 mennessä 22 ottelua, joissa hän on iskenyt viisi maalia.

Hatch aloitti seurajoukkuetason ammattilaisuransa vuonna 2017 North Carolina Couragessa. Hän pelasi joukkueessa 24 sarjaottelua, joista 15 aloituskokoonpanossa. Hän teki joukkueessa seitsemän maalia. Hatch lähti kaudeksi 2017–2018 Australiaan Melbourne Cityyn. Siellä hän pelasi 14 sarjaottelua, joista yhtä lukuun ottamatta kaikki aloituskokoonpanossa, joissa hän iski kaksi maalia. Hatch voitti kaudella myös Australian naisten pääsarjamestaruuden. Hän jatkoi Washington Spiritiin ja on pelannut huhtikuulle 2025 mennessä 141 sarjaottelua, joissa hän on tehnyt 50 maalia. Otteluista 129:ssä hänet on valittu aloituskokoonpanoon. Hatch oli kaudella 2021 mukana voittamassa sarjamestaruutta ja vuoden 2025 NWSL Challenge Cupia.

## Lähteet

## Aiheesta muualla
Chloe Ricketts

**Chloe Cathleen Ricketts** (s. 23. toukokuuta 2007 Dexter, Washtenaw’n piirikunta, Michigan) on yhdysvaltalainen jalkapalloilija, pelipaikaltaan keskikenttäpelaaja. Hän on pituudeltaan 155-senttimetrinen ja on edustanut vuodesta 2023 NWSL-sarjassa pelaavaa Washington Spiritiä. Ricketts on pelannut joukkueessa syyskuuhun 2025 mennessä 22 sarjaottelua. Hän oli mukana voittamassa vuoden 2025 NWSL Challenge Cupia.

## Lähteet

## Aiheesta muualla
Kangassirppihypykki

**Kangassirppihypykki** eli **nummihyppijä** (*Evarcha falcata*) on hyppyhämähäkkien heimoon kuuluva hämähäkkilaji. Se on Suomen yleisin hyppyhämähäkkilaji.

Kangassirppihypykkikoiraan ruumiin pituus on 4–6,5 millimetriä ja naaraan 5–7,5&nbsp;mm. Koiraan takaruumiin keskiosa on ruskea, ja sitä ympäröi musta ja uloimpana vaalea reunus. Vanhalla koiraalla takaruumis voi olla tumma. Naaraan väritys vaihtelee. Varmimmin naaraan tunnistaa epigyynin eli ulkoisen sukuelimen rakenteesta.

Kangassirppihypykkiä tavataan Euroopassa ja Aasiassa. Suomessa se on hyvin yleinen.

Kangassirppihypykkiä tavataan monenlaisista ympäristöistä, kuten metsistä, niityiltä, paahdealueilta ja soilta. Se elää esimerkiksi mustikalla, kanervalla, männyllä ja kuusella.

## Lähteet
Gift Monday

**Gift Nyakno Monday** (s. 9. joulukuuta 2001 Akwa Ibom) on nigerialainen jalkapalloilija, pelipaikaltaan hyökkääjä. Hän on pituudeltaan 168-senttimetrinen ja on edustanut seuratasolla vuodesta 2025 NWSL-sarjassa pelaavaa Washington Spiritiä. Monday pelasi vuodet 2022–2025 Espanjassa UD Tenerifelle. Maajoukkuetasolla hän edustaa Nigerian naisten A-maajoukkuetta. Hän on pelannut huhtikuulle 2025 mennessä 12 maajoukkueottelua.

## Lähteet
Bella Bixby

**Annabella Madeleine Bixby** (s. 20. marraskuuta 1995 Milwaukie, Clackamasin piirikunta, Oregon) on yhdysvaltalainen jalkapallomaalivahti, joka on pituudeltaan 183-senttimetrinen. Hän on edustanut vuodesta 2019 NWSL-sarjassa pelaavaa Portland Thornsia. Bixby oli mukana voittamassa sarjamestaruutta 2022 ja vuoden 2021 NWSL Challenge Cupia.

## Lähteet

## Aiheesta muualla
Ritva Takkinen

**Ritva Anneli Takkinen** (ent. Varis, s. 9. marraskuuta 1954 Pyhäselkä) on suomalainen viittomakielen tutkija (FT), puheterapeutti ja Jyväskylän yliopiston viittomakielen emeritaprofessori. Hän työskenteli Suomen ensimmäisenä viittomakielen professorina vuosina 2004–2018. Hän on yksi keskeisimpiä suomalaisia viittomakielen tutkijoita, ja työllään hän on vaikuttanut viittomakielen asemaan merkittävästi. 

Takkinen tuli ylioppilaaksi Pyhäselän lukiosta (1973). Hän opiskeli Jyväskylän yliopistossa puheterapeutiksi (HuK 1976). Hän jatkoi opintojaan Helsingin yliopistossa, ja kirjoitti maisterin tutkielmansa kuurojen lasten viittomakielestä fonetiikan laitokselle (FK 1988) ja valmistui Helsingistä myös filosofian lisensiaatiksi (1995). Hänen Jyväskylän yliopistolle laatimansa tohtorintutkimuksen (2002) aiheena oli suomalaisen viittomakielen käsimuodot ja niiden kehitys. Työ oli Suomen ensimmäinen väitöskirja viittomakielestä. Hän on opiskellut myös Työterveyslaitoksen koulutuksen ääniergonomian ja ääniterapian painotuksella.

Työurallaan hän toimi puheterapeuttina Palokan keskustaajamassa (1977–1980) ja sitten Järvenpään kaupungissa (1980–1990). Hän työskenteli Sibelius-akatemiassa puheilmaisun lehtorina (1990–1991), sitten äänenkäytön ja ilmaisun sivutoimisena lehtorina sekä samoina vuosina Kotimaisten kielten tutkimuskeskuksen viittomakielen tutkijana (1991–1996). Hän on työskennellyt myös Helsingin yliopistossa logopedian opettajana. 

Vuosina 1997–2003 hän oli Jyväskylän yliopiston viittomakielen lehtori, vuodesta 2004 viittomakielen professori. Syyskuussa 2011 Jyväskylän yliopisto vakinaisti viittomakielen professuurin ja nimitti Takkisen viittomakielen professoriksi yliopiston Kieli- ja viestintätieteiden laitokselle. Hän jatkoi professorina vuoteen 2018, kunnes siirtyi eläkkeelle. 

Nykyään Takkinen johtaa Opetus- ja kulttuuriministeriön suomalaisen viittomakielen opetuksen kehittämishanketta, ja johtaa Suomenruotsalaisen viittomakielen materiaalin projektia. Hän on myös esimerkiksi Keravan Lausujien puheenjohtaja. 

## Valikoidut julkaisut

* Terhi Rissanen, Päivi Rainó & Ritva Takkinen: *Early Research on Finnish Sign Language : In the Footsteps of Great Role Models*. 2024
* Suvi Stolt, Ritva Takkinen, Leila Kääntä & Anna-Kaisa Tolonen: *Ajankohtaista lapsen kielestä*. 2014, Puheen ja kielen tutkimuksen yhdistyksen julkaisuja. 
* Ritva Takkinen, & A. Puupponen: *Maisteriksi viittomakielestä : 11 sukellusta suomalaiseen viittomakieleen*. Jyväskylän yliopisto, 2017. 
* R. Takkinen, T. Jantunen & O. Ahonen : *Finnish Sign Language*. Teoksessa J. B. Jepsen, G. D. Clerck, S. Lutalo-Kiingi, & W. B. McGregor (toim.): *Sign Languages of the World : a Comparative Handbook* (pp. 253-272). 2015
* 
* *Viittomakielisten lasten kielenomaksuminen.* Teoksessa Anja Malm (toim.): Viittomakieliset Suomessa. Finn lectura, 2000. s. 113-123 

## Lähteet

## Aiheesta muualla
* Ritva Takkisen artikkeli: Viittomakieli ja viittomakieliset Jyväskylän yliopistossa Kieliverkosto. 18. lokakuuta 2013
* Ritva Takkinen Researchgatessa
* Ritva Takkisen viittomakielinen esittely Jyväskylän yliopiston Moniviestin-sivulla
Reyna Reyes

**Reyna René Reyes Stubblefield** (s. 16. helmikuuta 2001 Garland, Dallasin–Fort Worthin metropolialue, Texas, Yhdysvallat) on meksikolainen jalkapalloilija, pelipaikaltaan puolustaja. Hän on pituudeltaan 170-senttimetrinen ja on edustanut vuodesta 2023 NWSL-sarjassa pelaavaa Portland Thornsia. Reyes edustaa maajoukkuetasolla Meksikon naisten A-maajoukkuetta. Hän on pelannut maajoukkueessa huhtikuulle 2025 mennessä 16 ottelua.

## Lähteet

## Aiheesta muualla
Rosa Papier

**Rosa Papier** (18. syyskuuta 1858 Baden bei Wien – 9. helmikuuta 1932 Wien) oli itävaltalainen ooppera- ja konserttilaulaja, joka oli äänialaltaan mezzosopraano.

Papier opiskeli Mathilde Marchesin johdolla. Hän lauloi Wienin hovioopperassa vuodesta 1881 ja ansioitui Richard Wagnerin roolien tulkitsijana. Hän sai osakseen tunnustusta myös resitalistina. Papier joutui vetäytymään uraltaan laulajana sairauden takia vuonna 1891. Hän opetti laulua Gesellschaft der Musikfreunden konservatoriossa Wienissä. Hänen oppilaidensa joukossa olivat Anna von Mildenburg, Helene Wildbrunn ja Rose Pauly. Papier kuului Gustav Mahlerin ystäväpiiriin ja tuki tämän nimitystä Wienin hovioopperan johtajaksi vuonna 1897.

Papier meni naimisiin säveltäjä Hans Paumgartnerin kanssa. Pariskunnan yhteinen lapsi oli musiikkitieteilijä, kapellimestari Bernhard Paumgartner.

## Lähteet
Isabella Bryld Obaze

**Isabella Bryld Obaze** (s. 30. lokakuuta 2002 Kolding) on tanskalainen jalkapalloilija, pelipaikaltaan puolustaja. Hän on pituudeltaan 179-senttimetrinen ja on edustanut vuodesta 2024 NWSL-sarjassa pelaavaa Portland Thornsia. Bryld Obaze on pelannut Tanskan naisten maajoukkueessa kesäkuun 2025 loppuun mennessä 14 maaottelua, joissa hän on tehnyt yhden maalin, lokakuussa 2024 ystävyysottelussa Etelä-Afrikkaa vastaan.

## Lähteet
Caiya Hanks

**Caiya Hanks** (s. 26. syyskuuta 2004) on yhdysvaltalainen jalkapalloilija, pelipaikaltaan hyökkääjä. Hän on pituudeltaan 163-senttimetrinen ja on edustanut vuodesta 2025 NWSL-sarjassa pelaavaa Portland Thornsia. Hanks on pelannut joukkueessa huhtikuulle 2025 mennessä kolme sarjaottelua.

## Lähteet

## Aiheesta muualla
Dukovanyn ydinvoimalaitos

**Dukovanyn ydinvoimalaitos** on Tšekin vanhin ydinvoimala. Se sijaitsee noin 40 kilometrin päässä Tšekin toiseksi suurimmasta kaupungista Brnosta. Laitoksella on neljä venäläistä VVER-440-tyyppistä painevesireaktoria. Laitoksen rakentaminen aloitettiin vuonna 1978, ja reaktorit valmistuivat vuosina 1985–1987. Reaktoreiden alkuperäinen sähköteho oli 440 megawattia. Myöhemmin tehoa on korotettu 512 megawattiin kaikilla neljällä reaktorilla. Dukovanyn ydinvoimalaitos tuottaa vuodessa noin 15 terawattituntia sähköä, joka kattaa noin 20 prosenttia Tšekin sähkönkulutuksesta. Laitoksella työskentelee noin 3&nbsp;000 työntekijää.

Dukovanyn ydinvoimalaitoksen on rakentanut Skoda. Laitoksen omistaa ČEZ-niminen yhtiö (), josta Tšekin valtio omistaa 70 prosenttia ja yksityiset sijoittajat loput. Uraanipolttoaineen laitokselle on toimittanut venäläinen TVEL, mutta vuodesta 2024 lähtien toinen polttoainetoimittaja on ollut yhdysvaltalainen Westinghouse. Reaktoreiden lisäksi laitosalueella on käytetyn ydinpolttoaineen välivarasto sekä matala- ja keskiaktiivisen ydinjätteen loppusijoitustila. Laitoksella on myös vierailukeskus, jossa käy noin 30 tuhatta vierailijaa vuodessa.

Dukovanyn ydinvoimalasta suunnitellaan rakennettavaksi 42 kilometriä pitkä kaukolämpöputki Brnon kaupunkiin. Ydinvoimala voisi tuottaa puolet kaupungin lämmöntarpeesta ja vähentää maakaasun polttamista lämmitykseen. Rakennustyö voisi alkaa vuonna 2027 ja kestää noin neljä vuotta. Rakentaminen maksaisi noin 811 miljoonaa dollaria, josta EU voisi rahoittaa osan.

Dukovanyyn aiotaan rakentaa vähintään kaksi uutta APR1000-tyyppistä painevesireaktoria, jotka toimittaa Korea Hydro and Nuclear Power. Rakentaminen maksaisi noin 8,6 miljardia dollaria reaktoria kohti. Tavoitteena on, että ensimmäinen uusi reaktori valmistuisi vuonna 2038.

## Lähteet
Agnes Ravatn

**Agnes Ravatn** (s. 8. helmikuuta 1983 Ølen) on norjalainen kirjailija. Hän on opiskellut musiikkia, englannin kieltä ja pohjoismaisia kieliä Bergenin yliopistossa. Ravatnin esikoisromaani *Veke 53* ilmestyi vuonna 2007. Kaunokirjallisuuden lisäksi Ravatn on kirjoittanut esseekokoelmia.
## Teokset
* *Veke 53* (2007)
* *Ikke til hjemlån* (2008)
* *Stillstand: sivilisasjonskritikk på lågt nivå* (2009)
* *Folkelesnad* (2011)
* *Fugletribunalet* (2013)
* *Operasjon sjølvdisiplin* (2014)
* *Verda er ein skandale. Ei lita bok om livet på landet* (2017)
* *Stoisk ro og andre filosofiske smular* (2018)
* *Dei sju dørene* (2019)
* *Gjestene* (2022)
## Lähteet

## Aiheesta muualla
Astrid Versto

**Astrid Versto** (s. 3. elokuuta 1953 Vinje) on norjalainen toimittaja, televisiojuontaja ja diplomaatti. Hän valmistui opettajaksi 1970-luvulla ja aloitti toimittajana NRK:lla vuonna 1985. Vuosituhannen vaihteessa hän siirtyi Noradin viestintäjohtajaksi. Sen jälkeen hän on työskennellyt samassa virassa Oslon kuninkaallisessa linnassa ja Norjan ulkoministeriössä. Vuosina 2015–2019 hän oli Norjan suurlähettiläs Kroatiassa.
## Lähteet
Linda Eide

**Linda Eide** (s. 10. helmikuuta 1969 Voss) on norjalainen toimittaja ja juontaja, joka on kahdesti palkittu Gullrutenilla. Hän työskenteli NRK:lla vuosina 1990–2024. Erityisesti hänet tunnetaan vuosina 2007–2012 juontamastaan *Norsk attraksjon* -ohjelmasta, jossa hän vieraili Norjan vähemmän tunnetuissa matkailukohteissa. Eide on myös tuonut esille Vossin murretta ja juontanut kieliaiheista keskusteluohjelmaa *Eides språksjov*. Lisäksi hän on julkaissut seitsemän kirjaa.
## Teoksia
* *Då gamlemor baka seg i hel: Moderne skillingsdikt* (2000)
* *Norsk attraksjon: Guiden til det du ikkje finn i guideboka* (2012)
* *Oppdrag Mottro: Jakta på gamle dagar* (2012)
* *Lydjournalistikk: innføring i radio og podkasting* (2015)
## Lähteet

## Aiheesta muualla
Kahden veren tytär

**Kahden veren tytär** on suomalaiskirjailija S. K. Rostedtin vuonna 2024 julkaistu esikoisteos, jota on markkinoitu ensimmäisenä suomalaisena romantasiakirjana. Se on *Moorna*-sarjan aloitusosa.

Romaani kertoo 20-vuotiaasta Moornasta, joka työskentelee maksettuna seuralaisena ihmisten hovissa. Hän on puoliverinen ja sen takia yhteiskunnan syrjimä. Kohtalon sanelemana hän joutuu lähtemään yhteiselle matkalle röyhkeän mutta komean Caidas-haltian kanssa. Samalla koko maailmaa uhkaava katastrofi on pääsemässä valloilleen.

## Kirjoittaminen
Rostedtin mukaan romaani sai alkunsa kesällä 2023, kun hän tylsistyi mökillä. Saman vuoden elokuussa Rostedt alkoi dokumentoida sen kirjoitusprosessia Tiktok-tilillään ja solmi kustannussopimuksen nopeasti Otavan kanssa sosiaalisen median avulla, vaikka hänen katsoja- ja seuraajamääränsä olivatkin tuolloin pieniä. Otavan edustajan mukaan kustantamo arveli Rostedtissa olevan potentiaalia: sosiaalisen median sisällöllä on suuri vaikutus kirjamaailmassa ja monet suositut kirjat ovat olleet ensin Booktok-ilmiöitä.

## Vastaanotto
*[[Kulttuuritoimitus]]* luonnehti kirjaa sujuvaksi ja mielenkiintoiseksi, vaikka siinä oli ”joitain ongelmia”.

Yleisradion mukaan *Kahden veren tytär* oli yksi suosituimpia kotimaisia julkaisuja vuonna 2024. Se valittiin vuoden 2024 kirjaksi Suomalaisen Kirjakaupan järjestämässä kilpailussa. Kirjallisuuden vientikeskus Filin mukaan romaanin käännösoikeudet on myyty Ranskaan.

## Lähteet
Sophie Hirst

**Sophie Hirst** (s. 25. helmikuuta 2000) on yhdysvaltalainen jalkapalloilija, pelipaikaltaan keskikenttäpelaaja. Hän on pituudeltaan 173-senttimetrinen ja on edustanut vuodesta 2024 NWSL-sarjassa pelaavaa Portland Thornsia. Hän on pelannut joukkueessa huhtikuulle 2025 mennessä yhden sarjaottelun. Hirst edusti vuodet 2023–2024 saman sarjan Houston Dashia.

## Lähteet

## Aiheesta muualla
Lenka Kotková

**Lenka Kotková** (os*.* **Šarounová**; s. 26. kesäkuuta 1973) on tšekkiläinen tähtitieteilijä. Hän on löytänyt yli 250 Pikkuplaneettaa, kuten Marsin radan leikkaajan 9671 Hemeran ja Hilda-luokan asteroidin 21804 Václavneumannin. Hän on löytänyt myös lukuisia asteroidivyöhykkeellä sijaitsevia asteroideja. Hän on tehnyt löytönsä Prahan lähellä sijaitsevassa Ondřejovin observatoriossa. Nykyään Kotková työskentelee Tšekin tieteellisessä akatemiassa tähtitieteen osastolla.

Asteroidi 10390 Lenka on nimetty hänen mukaansa. Sen löysivät hänen kollegansa Petr Pravec ja Marek Wolf vuonna 1997. Kotkován itsensä vuonna 1995 löytämä asteroidi 7897 Bohuška on nimetty hänen äitinsä mukaan, ja asteroidi 60001 Adélka, jonka hän löysi vuonna 1999, on nimetty hänen tyttärensä mukaan.

Vuonna 2000 Kotková vastaanotti Tšekin tähtitieteellinen seuran Zdeněk Kvíz -palkinnon merkittävästä työstä muuttuvien tähtien tutkimuksessa. 

## Lähteet
Payton Linnehan

**Payton Elizabeth Linnehan** (s. 25. maaliskuuta 2001) on yhdysvaltalainen jalkapalloilija, pelipaikaltaan hyökkääjä. Hän on pituudeltaan 165-senttimetrinen ja on edustanut vuodesta 2024 NWSL-sarjassa pelaavaa Portland Thornsia. Linnehan edusti Yhdysvaltain alle 17- ja alle 23-vuotiaiden naisten maajoukkueita.

## Lähteet

## Aiheesta muualla
Veidas

**Veidas** (liett. ’kasvot’) oli liettualainen vuosina 1992–2017 julkaistu uutisviikkolehti. Se ilmestyi perjantaisin ja oli linjaltaan konservatiivinen. Se ajautui talousvaikeuksiin ja lakkautettiin heinäkuussa 2017.
## Lähteet

## Aiheesta muualla

* Lehden verkkosivut
Richard Dawkins -palkinto

**Richard Dawkins -palkinto** on yhdysvaltalaisen Center for Inquiry -järjestön vuosittain myöntämä palkinto tunnetulle henkilölle, joka on edistänyt sekularismin ja rationalismin arvoja. Ensimmäisen palkinnon sai skeptikko James Randi vuonna 2003. Muita palkittuja ovat olleet muun muassa Daniel Dennett, Ayaan Hirsi Ali, Christopher Hitchens, Eugenie Scott, Steven Pinker, Lawrence M. Krauss ja Stephen Fry.

Palkinto on nimetty brittiläisen tutkijan ja tietokirjailijan Richard Dawkinsin mukaan. Dawkins on hyväksynyt kunkin palkinnon saajan ja esitellyt tämän. Alun perin palkinnon myönsi Atheist Alliance of America. Yhteistyössä AAA:n kanssa toimi vuonna 2006 perustettu Richard Dawkins Foundation for Reason & Science. Vuonna 2016 RDFRS liittyi osaksi Center for Inquirya, joka on ollut palkinnon jakaja vuodesta 2019.

## Palkinnon saajat

* 2003: James Randi 
* 2004: Ann Druyan 
* 2005: Penn & Teller 
* 2006: Julia Sweeney 
* 2007: Daniel Dennett 
* 2008: Ayaan Hirsi Ali 
* 2009: Bill Maher 
* 2010: Susan Jacoby 
* 2011: Christopher Hitchens 
* 2012: Eugenie Scott 
* 2013: Steven Pinker 
* 2014: Rebecca Goldstein 
* 2015: Jerry Coyne 
* 2016: Lawrence M. Krauss 
* 2017: David Silverman 
* 2018: Stephen Fry 
* 2019: Ricky Gervais 
* 2020: Javed Akhtar 
* 2021: Tim Minchin 
* 2022: Neil deGrasse Tyson 
* 2023: Bill Nye 
* 2024: Brian Cox 
* 2025: John McWhorter

## Lähteet

## Aiheesta muualla

* Youtube.
Pietra Tordin

**Pietra Adao Tordin** (s. 30. maaliskuuta 2004 Doral, Miami-Daden piirikunta, Florida) on yhdysvaltalainen jalkapalloilija, pelipaikaltaan hyökkääjä. Hän on pituudeltaan 168-senttimetrinen ja on edustanut vuodesta 2025 NWSL-sarjassa pelaavaa Portland Thornsia. Tordin pelasi 14 ottelua Yhdysvaltain alle 20-vuotiaiden naisten maajoukueessa ja teki kuusi maalia. Hän oli mukana saamassa pronssia vuoden 2024 alle 20-vuotiaiden naisten MM-kilpailuista.

## Lähteet
Sam Hiatt

**Samantha Ryan Hiatt** (s. 6. tammikuuta 1998 Kirkland, Kingin piirikunta, Washington) on yhdysvaltalainen jalkapalloilija, pelipaikaltaan puolustaja. Hän on pituudeltaan 177-senttimetrinen ja on edustanut vuodesta 2025 NWSL-sarjassa pelaavaa Portland Thornsia. Hän edusti aiemmin saman sarjan Seattle Reigniä ja NJ/NY Gothamia. Hiatt pelasi seitsemän ottelua Yhdysvaltain alle 20-vuotiaiden naisten maajoukkueessa.

## Lähteet

## Aiheesta muualla
Morgan Weaver

**Morgan Victoria Weaver** (s. 18. lokakuuta 1997 Renton, Kingin piirikunta, Washington) on yhdysvaltalainen jalkapalloilija, pelipaikaltaan keskikenttäpelaaja. Hän on pituudeltaan 178-senttimetrinen ja on edustanut seuratasolla vuodesta 2020 NWSL-sarjassa pelaavaa Portland Thornsia.

Weaver on pelannut Portland Thornsissa huhtikuuhun 2025 mennessä 83 sarjaottelua, joista 64 avauskokoonpanossa. Hän on tehnyt joukkueessa yhteensä 19 maalia. Weaver oli mukana voittamassa sarjamestaruutta kaudella 2022. Lisäksi hän voitti NWSL Challenge Cupin vuonna 2021.

Weaver on pelannut vuonna 2021 kaksi ottelua Yhdysvaltain naisten A-maajoukkueessa.

## Lähteet

## Aiheesta muualla